Tänaseks oli päris hea prognoos kogu päevaks. Hommikul enne koosolekut  puhus 7-11 m/s. Õigel ajal aeti meid vette. Päris pikalt mõtlesin kuid lõpuks otsustasin 10.0 kasuks. Kui vette sain oli kohe näha et õige otsus. Stardist sain normaalselt minema, paremaga liini keskelt. Krüssus oli kiirus ja nurk päris OK, kuigi oleks võinud olla parem. Selle eest liikusin alla üllatavalt hästi ja sellega võitsin jälle veits tagagsi. Päris paljud tulid alla tuules chikeniga, õnneks pole mul seda peal ja seega ei olnud võimalust minna kergema vastupanu teed. Sõiduga võib päris rahule jääda  Preissi ja Martini järel kolmas, peale mind oli Tom ja poolakas. Peale seda tuli väike paus, täpselt ei saanudki aru miks, aga ühed rääkisid et tuul oli keeranud, teised et mõrd oli rajapeal. Peale väikest pausi oli veel mõned sõitjad väiksema purje kasuks otsustanud. Start kõige parem ei olnud, taas liini keskelt paremaga. Veits jäin toppama ja ei saanud kohe kiirust ülesse. Ülemises märgis suutsin veel purje vette pudistada ja seetõttu pidin hakkama esimest punti taga ajama. Juba esimese allatuule otsaga  võtsin veidi tagasi. Krüssus sain Niinega koos sõita, ta liikus ülesse päris kiirelt ja päris tema tempos ei suutnudki püsida, kuid allatuules suutsin temast ikkagi mõõda saada. Allatuules maletasid Martin ja Preiss seal omavahel ja palju ei jäänud puudu ,et nad oleks mulle ka kingituse teinud, kuna nad tegid 2 lisa jibei. Viimase külgtuuleotsa jibei peal olin täitsa Preissil kannul, kuid kuna jibe ei läinud nii nagu vaja ja külgtuuleotsaga on üldse suht keeruline midagi võita, siis lõpetasingi 4 kohaga.  Esimene oli poolakas , teine Martin , kolmas Preiss. Kolmandas stardis tegin päris normaalse stardi kaatri juurest, sain korralikult minema, kuid kuna tuul oli vaiksemaks jäänud ja ma ei jõudnud purje vahetada, siis läks keeruliseks esimestega tempo hoidmine. Juba esimese krüssuga oli näha et 10.0 on ilmselgelt vähe. Allatuules lasin purje nii järgi kui sain ja ise ülessetõmbamis otsa võtsin appi, kuid see ei päästnud. Suure üllatuse tegi LTU 1001, kes sõitis päris normaalselt seal ees ja kellest Tom sai  viimase allatuule jibeiga mõõda. Selles sõidus pidin leppima 6 kohaga, kuid oleks võinud ka hullemini minna. Peale seda tuli tunnine paus. Peale pausi oli tuul juba päris vaikseks jäänud ja enam polnud keeruline otsus 11.0 võtta. Proovisin taas kaatrist head starti saada, kuna jube vara roniti liinile mässama, eriti veel kui suhteliselt lühike liin on. Kahjuks jäin veits hiljaks (u3-4 sekki) ja head kiirust ei saanud seal. Kuigi sain puhtas tuules sõita, kuid esimesed olid juba eest läinud. Kuidagi eriti  kehvasti läks mul täna vasaku halsiga ülesse ja sellega kaotasin päris korralikult. Allatuul taas enamvähem, teisel ringil ka krüss enamvähem, kuid midagi enamat 6 kohast ei tulnud. Selle sõidu pani kinni Martin ja seda väga pika puuga teiste ees. Kokkuvõttes võib päevaga rahule jääda, kuna suht stabiilsed sõidud on olnud ja enam 6 kohast tahapoole ei lange ( kui eelmise aastaga võrreldes tuli sekka ka u 7,8,9 kohti). Päeva kokkuvõttes olen Tomiga võrdsete punktidega 4.